2
4
Suvestinė redakcija, galiojanti nuo 2026 m. rugpjūčio 1 d. (parengta pagal 2026 m. liepos 23 d. įsakymo Nr. V-342 pakeitimus) suvestinę redakciją parengė J. Aleksė

PATVIRTINTA
Valstybinio socialinio draudimo fondo 
valdybos prie Socialinės apsaugos ir 
darbo ministerijos direktoriaus 2024 m. rugpjūčio 16 d. įsakymu Nr. V-278


VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS 
TURTO VALDYMO SKYRIAUS NUOSTATAI


I SKYRIUS
BENDROSIOS NUOSTATOS

1. Valstybinio socialinio draudimo fondo valdybos prie Socialinės apsaugos ir darbo ministerijos Turto valdymo skyriaus nuostatai (toliau – Nuostatai) nustato Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) Turto valdymo skyriaus (toliau – Skyrius) statusą, tikslą, uždavinius, funkcijas, teises ir veiklos organizavimą.
2. Skyrius yra Fondo valdybos administracijos padalinys, pavaldus Fondo valdybos direktoriaus pavaduotojui pagal kuravimo sritį (toliau – direktoriaus pavaduotojas).
3. Skyrius savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos įstatymais, kitais Lietuvos Respublikos Seimo priimtais teisės aktais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Valstybinio socialinio draudimo fondo tarybos nutarimais, Fondo valdybos ir šiais nuostatais, Fondo valdybos direktoriaus įsakymais ir kitais teisės aktais, susijusiais su nustatytų funkcijų vykdymu.
4. Skyriaus darbuotojams, dirbantiems pagal darbo sutartis (toliau – darbuotojai), keliamus reikalavimus ir funkcijas nustato šie Nuostatai ir pareigybių aprašymai.

II SKYRIUS
SKYRIAUS TIKSLAI, UŽDAVINIAI IR FUNKCIJOS

5. Skyriaus veiklos tikslai:
5.1. užtikrinti racionalų ir efektyvų Fondo valdybos ir Valstybinio socialinio draudimo fondo valdybos teritorinių skyrių (toliau – Teritoriniai skyriai, visos kartu – Fondo administravimo įstaigos) turto (išskyrus turtą, kuriuo naudojasi Valstybinio socialinio draudimo fondo valdybos Vilniaus skyriaus Karinių ir joms prilygintų struktūrų skyrius) centralizuotą valdymą, naudojimą ir disponavimą, juo remiantis visuomeninės naudos, efektyvumo, racionalumo ir viešosios teisės principais; 
5.2. užtikrinti tinkamas darbo sąlygas Fondo administravimo įstaigų darbuotojams.
5.3. [bookmark: _Hlk235098651]užtikrinti Fondo administravimo įstaigų pasirengimą vykdyti pavestas valstybines mobilizacines užduotis, parengti ir įgyvendinti veiklos tęstinumo planus, sudarant sąlygas Fondo administravimo įstaigų funkcijų vykdymui mobilizacijos metu. 
[bookmark: _Hlk214951927]Papildyta papunkčiu:
Nr. V-342, 2026 m. liepos 23 d.

6. Svarbiausi Skyriaus uždaviniai yra:
6.1. organizuoti, koordinuoti ir kontroliuoti Fondo administravimo įstaigų infrastruktūros ir materialinių resursų planavimą, efektyvų valdymą, valdomo ir / ar nuomojamo turto priežiūrą, darbuotojų aprūpinimą darbo priemonėmis;
6.2. [bookmark: _Hlk235098771]organizuoti ir koordinuoti saugos ir sveikatos darbe reikalavimų vykdymą Fondo valdyboje.  
Papunktis pakeistas:
Nr. V-342, 2026 m. liepos 23 d.

6.3. organizuoti ir koordinuoti Fondo administravimo įstaigų pasirengimą vykdyti pavestas valstybines mobilizacines užduotis, užtikrinti veiklos tęstinumą, organizuoti mobilizacijos dokumentų rengimą ir atnaujinimą bei koordinuoti pasirengimo mobilizacijai priemonių įgyvendinimą.
Papildyta papunkčiu:
Nr. V-342, 2026 m. liepos 23 d.

7. Įgyvendindamas uždavinius, Skyrius vykdo šias funkcijas:
7.1.	Turto planavimo ir valdymo srityje:  
7.1.1. vertina ir planuoja investicijų į turtą poreikį arba prireikus koordinuoja investicijų į turtą poreikio vertinimą ir planavimą;
7.1.2. [bookmark: _Hlk174434412]atlieka Fondo administravimo įstaigų nekilnojamojo turto, patalpų nuomos ir kito turto poreikio analizę, ir esant poreikiui organizuoja jų įsigijimą, rengia naudojamo nekilnojamojo turto ekonominius pagrindimus, teikia išvadas ir pasiūlymus Fondo valdybos direktoriaus pavaduotojui; 
7.1.3. renka Fondo administravimo įstaigų poreikį pirkti prekes, paslaugas ir darbus, susijusius su turto valdymu, materialiniu – techniniu aprūpinimu, ir planuoja šių prekių, paslaugų ir darbų lėšų poreikį;
7.1.4. administruoja prekių, paslaugų ir darbų viešojo pirkimo bei kitas, Skyriaus kompetencijai priskirtas, sutartis arba užtikrina tinkamą šių sutarčių administravimą;
7.1.5. rengia, pagal Skyriaus kompetenciją vykdomų pirkimų, specialiąsias viešųjų pirkimų dokumentų sąlygas – technines specifikacijas, specialiuosius reikalavimus tiekėjų kvalifikacijai, reikalavimus tiekėjų pasiūlymų vertinimui;
7.1.6. organizuoja ir užtikrina tinkamą Fondo administravimo įstaigų naudojamo nekilnojamojo turto bei kito turto valdymą, jo naudojimą pagal paskirtį.
7.2.	Turto priežiūros srityje:
7.2.1.	koordinuoja tinkamą Fondo administravimo įstaigoms priklausančio turto naudojimą bei priežiūrą, vertina ir teikia pasiūlymus dėl efektyvaus turto panaudojimo Fondo valdybos direktoriaus pavaduotojui; 
7.2.2. organizuoja ir vykdo Fondo administravimo įstaigų valdomo turto vertinimą, perdavimą, nurašymą, utilizavimą, inventorizaciją bei nereikalingo, bet tinkamo naudoti turto aukcionus;
7.2.3. koordinuoja su nekilnojamojo turto naudojimu susijusius klausimus su Valstybės įmone Turto banku: stebi Fondo administravimo įstaigų eksploatuojamų administracinių patalpų būklę ir informuoja Valstybės įmonę Turto banką apie gedimus, defektus, galimas arba įvykusias avarijas. Tikrina gautų sąskaitų iš Valstybės įmonės Turto banko ir suteiktų paslaugų atitikimą, analizuoja ir kaupia informaciją apie teikiamas paslaugas;
7.2.4. teikia duomenis apie Fondo administravimo įstaigų patikėjimo teise, nuomos ar panaudos pagrindais valdomą nekilnojamąjį turtą ir ilgalaikį materialų turtą Valstybės turto informacinėje paieškos sistemoje;
7.2.5. organizuoja Fondo administravimo įstaigų patalpų priežiūrą, saugumą ir informuoja patalpų savininką apie kapitalinio ar einamojo remonto poreikį;
7.2.6. užtikrina Fondo administravimo įstaigų darbuotojų aprūpinimą darbo ir kitomis būtinomis priemonėmis, reikalingomis jų darbo vietai įrengti ir / ar funkcijų vykdymui užtikrinti;
7.2.7. užtikrina tarnybinio autotransporto tinkamą eksploataciją, techninę priežiūrą, saugumą ir valdymą Fondo valdybos direktoriaus nustatyta tvarka bei organizuoja jo remontą;
7.2.8. organizuoja asmenų prašymų ir skundų priėmimą Fondo valdybos priimamajame bei jų registravimą, taip pat Fondo valdybos direktoriaus nustatyta tvarka registruoja klientus priėmimui pas kompetentingo Fondo valdybos skyriaus specialistus.
7.3. [bookmark: _Hlk235098853]Darbo saugos reikalavimų vykdymo ir turto apsaugos srityje:
Papunktis pakeistas:
Nr. V-342, 2026 m. liepos 23 d.

7.3.1. užtikrina saugos darbe, priešgaisrinės bei civilinės saugos, dirbančiųjų sveikatos reikalavimų vykdymą Fondo valdyboje, koordinuoja jų vykdymą Fondo administravimo įstaigose;
7.3.2. užtikrina Fondo administravimo įstaigų panaudos arba nuomos pagrindais valdomo nekilnojamojo turto (pastatų bei patalpų) apsaugą ir techninę, priešgaisrinę, higieninę priežiūrą;
7.3.3. organizuoja Fondo administravimo įstaigų centralizuotai nuomos ir panaudos pagrindais valdomo nekilnojamojo turto, civilinės atsakomybės, darbdavio, transporto priemonių, kompiuterinės įrangos ir darbuotojų atsakomybės bei kitus draudimus.
7.4. Mobilizacijos ir veiklos tęstinumo užtikrinimo srityje:
7.4.1. organizuoti ir koordinuoti pasirengimą vykdyti pavestas valstybines mobilizacines užduotis Fondo administravimo įstaigose;
7.4.2. užtikrinti Lietuvos Respublikos socialinės apsaugos ir darbo ministerijos mobilizacijos plane Fondo administravimo įstaigoms numatytų priemonių ir veiksmų įgyvendinimą;
7.4.3. rengti Fondo administravimo įstaigų pasirengimo vykdyti jai priskirtų valstybinių mobilizacinių užduočių ir veiklos tęstinumo užtikrinimo veiksmų planą, koordinuoti ir kontroliuoti jo įgyvendinimą;
7.4.4. organizuoti ir koordinuoti Fondo administravimo įstaigoms pavestų valstybinių mobilizacinių užduočių įgyvendinimui ir veiklos tęstinumui užtikrinti reikalingų priemonių planavimą, įgyvendinimą ir jų vykdymo kontrolę, identifikuoti rizikas bei teikti siūlymus dėl mobilizacinio pasirengimo stiprinimo;
7.4.5. rengti ir atnaujinti civilinio mobilizacinio personalo rezervo (toliau – CMPR) pareigybių sąrašą, koordinuoti kitus CMPR sudarymo ir atnaujinimo klausimus;
7.4.6. organizuoti Mobilizacijos valdymo grupės posėdžius ir protokoluoti jos sprendimus, užtikrinti jų įgyvendinimą;
7.4.7. organizuoti vidines ir dalyvauti valstybės ar kitokio lygmens mobilizacijos pratybose, vertinti jų rezultatus, sudaryti pratybų metu nustatytų trūkumų šalinimo priemonių planus ir koordinuoti bei kontroliuoti jų įgyvendinimą;
7.4.8. bendradarbiauti su valstybės ir savivaldybių institucijomis bei įstaigomis mobilizacijos klausimais.
7.4.9. vykdyti kitas funkcijas, numatytas mobilizaciją reglamentuojančiuose teisės aktuose.
Papildyta papunkčiu:
Nr. V-342, 2026 m. liepos 23 d.
[bookmark: _GoBack]
8.	Skyrius pagal kompetenciją taip pat vykdo šias bendrąsias funkcijas:
8.1.	rengia teisės aktų bei kitų dokumentų projektus;
8.2.	Fondo valdybos direktoriui ar jo pavaduotojui pavedus, nagrinėja prašymus bei rengia atsakymus į juos;
8.3.	dalyvauja įgyvendinant veiklos planavimo, rizikos, kokybės valdymo, korupcijos prevencijos ir Skyriaus dokumentų tvarkymo ir apskaitos procedūras;
8.4.	konsultuoja Fondo administravimo įstaigų darbuotojus ir teikia jiems metodinę pagalbą;
8.5.	esant poreikiui, rengia užsakymus Fondo valdybos informacinės sistemos keitimui ir tobulinimui, dalyvauja testuojant Fondo valdybos informacinės sistemos keitimus;
8.6.	nustato Skyriaus poreikį pirkimams ir teikia paraiškas pirkimų planui sudaryti (papildyti), rengia perkamų prekių, paslaugų ir darbų viešojo pirkimo paraiškas, dalyvauja viešojo pirkimo procedūrose;
8.7.	atstovauja Fondo valdybai valstybės valdžios ir valdymo institucijose bei įstaigose, savivaldybių institucijose ir įstaigose, kitose įstaigose, įmonėse bei organizacijose Fondo valdybos direktoriui ar jo pavaduotojui pavedus;
8.8.	bendradarbiauja su valstybės valdžios ir valdymo institucijomis bei įstaigomis, savivaldybių institucijomis ir įstaigomis bei kitomis įstaigomis, įmonėmis ar organizacijomis; 
8.9.	vykdo kitas teisės aktų nustatytas funkcijas, Fondo valdybos direktoriaus ar jo pavaduotojo pavedimus.

III SKYRIUS
SKYRIAUS TEISĖS

9. Skyrius, įgyvendindamas jam nustatytus uždavinius ir vykdydamas funkcijas, turi teisę: 
9.1. gauti Skyriaus funkcijoms vykdyti reikalingus duomenis ir informaciją iš kitų Fondo valdybos skyrių ir Teritorinių skyrių;
9.2. gauti iš kitų Fondo valdybos skyrių ir Teritorinių skyrių pasiūlymus, pastabas ar išvadas dėl Skyriaus rengiamų teisės aktų ir kitų dokumentų projektų;
9.3. [bookmark: _Hlk174434373][bookmark: _Hlk173929609]teikti siūlymus Fondo valdybos direktoriui ir jo pavaduotojams dėl teisės aktų pakeitimų skyriaus veiklos sričiai priskirtais klausimais;
9.4. teikti siūlymus Fondo valdybos direktoriui ir jo pavaduotojams dėl Skyriaus darbo organizavimo tobulinimo;
9.5. naudotis kitomis Lietuvos Respublikos įstatymų ir kitų teisės aktų nustatytomis teisėmis.

IV SKYRIUS
SKYRIAUS VEIKLOS ORGANIZAVIMAS 

10. [bookmark: _Hlk173948401]Skyriaus darbas organizuojamas vadovaujantis Fondo valdybos metiniais ir kitais veiklos planais, šiais Nuostatais ir Fondo valdybos direktoriaus ar jo pavaduotojo pavedimais.
11. Skyriui vadovauja Skyriaus vedėjas (toliau – Vedėjas), jo veiklą organizuoja Vedėjas ir Skyriaus patarėjai, turintys pavaldžių darbuotojų (toliau – Patarėjas). 
12. Vedėjas yra tiesiogiai pavaldus Fondo valdybos direktoriaus pavaduotojui.
13. Vedėjas:
13.1. planuoja ir organizuoja Skyriaus darbą: paskirsto užduotis tiesiogiai pavaldiems darbuotojams, prireikus – ir kitiems Skyriaus darbuotojams, kontroliuoja jų vykdymą, teikia pasiūlymus Fondo valdybos direktoriui ar jo pavaduotojui Skyriaus kompetencijos klausimais;
13.2. atsako už Skyriui pavestų uždavinių ir funkcijų atlikimą;
13.3. koordinuoja Skyriaus bendradarbiavimą su kitais Fondo valdybos skyriais ir Teritoriniais skyriais;
13.4. vykdo kitas savo pareigybės aprašyme ir kituose teisės aktuose nustatytas funkcijas bei Fondo valdybos direktoriaus ar jo pavaduotojo pavedimus.
14. Patarėjai,:
14.1. planuoja ir organizuoja pavaldžių darbuotojų darbą: paskirsto užduotis tiesiogiai pavaldiems darbuotojams, kontroliuoja jų vykdymą, teikia pasiūlymus Skyriaus vedėjui dėl veiklos tobulinimo.
14.2. vykdo kitas savo pareigybės aprašyme ir kituose teisės aktuose nustatytas funkcijas bei skyriaus vedėjo pavedimus.
15. Nesant Vedėjo, jis pavaduojamas Fondo valdybos direktoriaus nustatyta tvarka.
16. Skyriaus darbuotojai yra tiesiogiai pavaldūs Vedėjui ar konkrečiam Patarėjui.
17. Skyriaus darbuotojai privalo tinkamai ir laiku atlikti jų pareigybės aprašymuose nustatytas funkcijas, vykdyti pavedamas užduotis, laikytis teisės aktų, vidaus ir darbo tvarką reglamentuojančių dokumentų ir kitų teisės aktų reikalavimų.
18. Skyriaus veiklą kontroliuoja Fondo valdybos direktoriaus pavaduotojas teisės aktų nustatyta tvarka.
19. Nuostatai gali būti papildomi ar keičiami, atsižvelgiant į Fondo valdybos veiklos pokyčius.
__________________________

